CELEX: 62007CA0343
Language: da
Date: 2009-07-02 00:00:00
Title: Sag C-343/07: Domstolens dom (Fjerde Afdeling) af 2. juli 2009 — Bavaria NV og Bavaria Italia s.r.l. mod Bayerischer Brauerbund eV (anmodning om præjudiciel afgørelse fra Corte d'appello di Torino — Italien) (Anmodning om præjudiciel afgørelse — bedømmelse af gyldigheden — antagelse til realitetsbehandling — forordning (EØF) nr. 2081/92 og (EF) nr. 1347/2001 — gyldighed — artsbetegnelse — sameksistens mellem et varemærke og en beskyttet geografisk betegnelse)

29.8.2009   
            
            
               DA
            
            
               Den Europæiske Unions Tidende
            
            
               C 205/3
            
         Domstolens dom (Fjerde Afdeling) af 2. juli 2009 — Bavaria NV og Bavaria Italia s.r.l. mod Bayerischer Brauerbund eV (anmodning om præjudiciel afgørelse fra Corte d'appello di Torino — Italien)
   (Sag C-343/07) (1)
   
   (Anmodning om præjudiciel afgørelse - bedømmelse af gyldigheden - antagelse til realitetsbehandling - forordning (EØF) nr. 2081/92 og (EF) nr. 1347/2001 - gyldighed - artsbetegnelse - sameksistens mellem et varemærke og en beskyttet geografisk betegnelse)
   2009/C 205/04
   Processprog: italiensk
   
      Den forelæggende ret
   
   Corte d'appello di Torino
   
      Parter i hovedsagen
   
   
      Sagsøger: Bavaria NV og Bavaria Italia s.r.l.
   
      Sagsøgt: Bayerischer Brauerbund eV
   
      Sagens genstand
   
   Anmodning om præjudiciel afgørelse — Corte d'appello di Torino — gyldigheden af Rådets forordning (EF) nr. 1347/2001 af 28. juni 2001 om supplering af bilaget til Kommissionens forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 182, s. 3) — såfremt der foreligger ugyldighed, spørgsmålet om, hvorvidt der ved registreringen af »Bayerisches Bier« som beskyttet geografisk betegnelse er forvoldt skade på gyldigheden og brugen af en tredjemands eksisterende varemærker, som indeholder ordet »Bavaria«
   
      Konklusion
   
   
               1)
            
            
               Undersøgelsen af den forelæggende rets første spørgsmål har intet frembragt, der kan rejse tvivl om gyldigheden af Rådets forordning (EF) nr. 1347/2001 af 28. juni 2001 om supplering af bilaget til Kommissionens forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92.
            
         
               2)
            
            
               Forordning nr. 1347/2001 skal fortolkes således, at den ikke er til hinder for gyldigheden og muligheden for brug — svarende til en af situationerne i artikel 13 i Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler — af tredjemands allerede eksisterende varemærker, som indeholder ordet »Bavaria«, registreret i god tro inden datoen for indlevering af ansøgningen om registrering af den beskyttede geografiske betegnelse »Bayerisches Bier«, på betingelse af, at disse varemærker ikke er erklæret ugyldige, eller er erklæret fortabt af de grunde, der er anført i artikel 3, stk. 1, litra c) og g), og artikel 12, stk. 2, litra b), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker.
            
         
      (1)  EUT C 247 af 20.10.2007.